cyanic-selkie/wikianc huggingface dataset:
சந்தியா தார்
மேற்கோள்கள்
பகுப்பு:வாழும் நபர்கள் பகுப்பு:நாரி சக்தி விருது பெற்றவர்கள் பகுப்பு:1980 பிறப்புகள்
ஜெரெமையா டிரைவர்
ஜெரெமையா டிரைவர் (Jeremiah Driver, பிறப்பு: மே 16 1861, இறப்பு: திசம்பர் 10 1946), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1889 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜெரெமையா டிரைவர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1861 பிறப்புகள் பகுப்பு:1946 இறப்புகள் பகுப்பு:யார்க்சையர் துடுப்பாட்டக்காரர்கள்
பண்ணப்பள்ளி
பண்ணப்பள்ளி (PANNAPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், சூளகிரி ஊராட்சி ஒன்றியத்துக்கு உட்பட்ட  ஒரு சிற்றூர் ஆகும்.
மக்கள் வகைப்பாடு
இந்த ஊரானது சூளகிரியில் இருந்து 13 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 43 கிலோமீட்டர் தொலைவிலும், மாநிலத் தலைநகரான சென்னையில் இருந்து 287 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 997 குடும்பங்கள் உள்ளன. கிராமத்தின் மொத்த மக்கள் தொகையானது 4431 ஆகும். இதில் ஆண்கள் எண்ணிக்கை 2275, பெண்களின் எண்ணிக்கை  2156 என உள்ளது. மக்களின் கல்வியறிவு விகிதமானது 49.8% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
கோரி சுழற்சி
right|400px|thumb|கோரி மற்றும் அலனைன் சுழற்சி கோரி சுழற்சி (cori cycle) என்பது தசைகளில் ஆக்சிசனில்லா குளுக்கோசு சிதைவில் உருவான லாக்டிக் அமிலம் கல்லீரலுக்குச் சென்று குளுக்கோசாக மாறுவதும் அந்த குளுக்கோசு மீண்டும் தசைகளுக்கு வந்து லாக்டிக் அமிலமாக மாறுவதுமாக நடைபெறும் சுழற்சி ஆகும்.
இச்சுழற்சியை கார்ல் கோரி மற்றும் கெர்ட்டி கோரி ஆகியோர் விளக்கினர்.
பகுப்பு:உயிர்வேதியியல் சுழற்சிகள்
நியோரா பள்ளத்தாக்கு தேசியப் பூங்கா
நியோரா பள்ளத்தாக்கு தேசிய பூங்கா (Neora Valley National Park) என்பது இந்தியாவின் மேற்கு வங்காளம் மாநிலத்திலுள்ள டார்சிலிங் மாவட்டத்தில் இருக்கும் காலிம்பாங் உட்பிரிவில் அமைந்துள்ள ஒரு பெரிய பூங்காவாகும். 1986 ஆம் ஆண்டில் உருவாக்கப்பட்ட இப்பூங்கா 88 சதுர கிமீ பரப்பளவிற்கு விரிந்துள்ளது. வடகிழக்கு மாநிலங்களில் காணப்படும் பெரிய உயிரியல் மண்டலங்களில் ஒன்றாக இப்பூங்காவும் உள்ளது. சிவப்புப்பாண்டாக்கள் வாழும் நிலப்பகுதி என்று இப்பகுதி மிகுந்த சிறப்பைப் பெற்றுள்ளது. மற்றும், தொந்தரவுகள் ஏதுமற்ற முரட்டுத்தனமான, அணுக இயலாத இயற்கையான காட்டுப் பிரதேசத்தில் சிவப்புப் பாண்டாக்கள் காணப்படுகின்றன. இங்கு காணப்படும் அதிகமான பல்வேறு தாவரங்கள் மற்றும் விலங்கினங்களால் இந்த பூங்கா மிகமுக்கியமான ஒரு விலங்கியல் மண்டலம் என்ற சிறப்புடன் காணப்படுகிறது.
பல்லுயிர்ப் பெருக்கம்
இப்பூங்காவின் பறவை வளமானது ஏ1,ஏ2,ஏ3 பிரிவுகளுடன் மேற்கு வங்கத்தின் முக்கியமான பறவைப் பகுதிகள் தளத்தின் IN-WB-06 என்ற குறியீட்டுடன் பட்டியலிடப்பட்டுள்ளது.
இயற்கை வரலாறு
=== உயிரிக்குழுமம் === இந்த வனவிலங்கு சரணாலயத்தின் உள்ளே, சூழல் மண்டலத்திற்குத் தக்கபடி முதன்மை உயிர்க்குழுமங்கள் உள்ளன:
நியோரா பள்ளத்தாக்கு நாட்டில் எஞ்சியிருக்கும் இயற்கைக் காடுகளில் ஒன்றாகும். வெப்பமண்டல, துணை வெப்பமண்டல, துணை மிதவெப்ப மண்டல மற்றும் மிதவெப்ப மண்டல வகை தாவரங்கள் மற்றும் விலங்கினங்களுக்கு ஒரு புகலிடமாக இப்பகுதி திகழ்கிறது. ரோடோடென்ரான், மூங்கில், ஓக், தாவரங்களை, பெரணிகள் மற்றும் சால் போன்ற இனங்களின் மலரகமாக இப்பகுதி இருக்கிறது.
விலங்கினம்
இந்திய சிறுத்தை, புனுகு இனங்கள், கருப்புக் கரடி, கரடி, தங்கநிறப் பூனை, காட்டுப்பன்றி, சிறுத்தைப் பூனை, காட்டாடு, மான்,  இமாலய பறக்கும் அணில் போன்ற பாலூட்டிகள் இப்பகுதியில் உள்ளன. இவை அனைத்தையும் விட மிகவும் கவர்ச்சியான சிவப்பு பாண்டாவும் இங்கு உள்ளது. மற்ற அருகிவரும் பாலூட்டி விலங்கினங்களுக்கு மத்தியில் சிறுத்தைப்புலிகள் எப்போதாவது காணப்படுகின்றன. இன்னும் இப் பூங்காவில் இருக்க வாய்ப்புள்ளதாக கருதப்படுகிறது.
பறவைகள்
பல்வேறு பேரினத்தைச் சேர்ந்த பறவைகள் ' இப் பூங்காவில் காணப்படுகின்றன. நியோரா பள்ளத்தாக்கு தேசியப் பூங்கா பறவைகளுக்கான சொர்க்கமாக கருதப்படுகிறது. இந்திய நாட்டிற்கேயுரிய சில தனிச்சிறப்பு மிக்க பறவைகள் குளிர்கால மாதங்களில் இங்கு காணப்படுகின்றன. 1600 மீ மற்றும் 2700 மீ இடையிலான பகுதி பசுமைமாறா காடுகள் பலபறவைகளுக்குப் புகலிடமாக உள்ளன.
புற இணைப்புகள்
பகுப்பு:தேசியப் பூங்காக்கள் பகுப்பு:மேற்கு வங்காளம்
டுவிலைட் (2008 திரைப்படம்)
ட்விலைட்  2008 ஆம் ஆண்டு வெளிவந்த ஒரு காதல் வீரக் கற்பனைத் திரைப்படமாகும். இதே பெயரில் ஸ்டீபனி மேயர் எழுதிய புதினத்தை அடிப்படையாகக் கொண்டு கேதரின் ஹார்டுவிக் இயக்கிய இத்திரைப்படம் தி ட்விலைட் சாகா திரைப்பட வரிசையில் முதல் படமாகும். ரத்தக் காட்டேரியான எட்வர்ட் கலெனுக்கும் (ராபர்ட் பாட்டின்சன்) மனித இனத்தின் இளம்பெண்ணான பெல்லா ஸ்வானுக்கும் (கிறிஸ்டன் ஸ்டீவர்ட்) இடையில் உருவாகும் ஒரு அந்தரங்க காதல் உறவு, அதன்பின் மோசமான காட்டேரிகளின் ஒரு தனிக் குழுவிடம் இருந்து ஸ்வானைப் பாதுகாக்க கலென் மற்றும் அவரது குடும்பத்தினர் மேற்கொள்ளும் முயற்சிகள் என இப்படம் செல்கிறது.
ட்விலைட் அரங்குகளில் நவம்பர் 21, 2008 அன்று திரையிடப்பட்டது. இப்படம் தனது துவக்க தினத்திலேயே 35.7 மில்லியன் அமெரிக்கடாலர் வசூலைக் குவித்தது. உலக அளவில் இந்த படம் 384,997,808 அமெரிக்க டாலர்களுக்கு திரையரங்கு வசூலை குவித்திருக்கிறது. அத்துடன் ஜனவரி 2010 நிலவரப்படி, வட அமெரிக்காவில் டிவிடி விற்பனை மூலம் 178,166,045 அமெரிக்க டாலர்கள் வசூல் செய்திருக்கிறது. ஒலித்தடம் நவம்பர் 4, 2008 அன்று வெளியிடப்பட்டது. இந்த வரிசையில் அடுத்த இரண்டு புத்தகங்களான நியூ மூன் மற்றும் எக்ளிப்ஸ் ஆகியவையும், அடுத்து வந்த ஆண்டில் திரைப்படங்களாய் தயாரிக்கப்பட்டன.
கதைக்கரு
பதினேழு வயதான இளம்பெண் இஸபெல்லா “பெல்லா” ஸ்வான், தனது தாய் ஒரு பேஸ்பால் வீரருடன் மறுமணம் செய்து கொண்டு விட்ட பின், தனது தந்தையான சார்லியுடன் வசிப்பதற்காக வாஷிங்டன் மாநிலத்தின் மேடுபள்ளமான கடற்கரைப் பகுதிக்கு அருகில் உள்ள ஒரு சிறிய நகரமான ஃபோர்க்ஸ் நகருக்கு வருகிறாள். அவளது புதிய உயர்நிலைப் பள்ளியில் பல மாணவர்கள் அவளுக்கு நண்பனாகிறார்கள். ஆயினும் கலென் குடும்பத்தாரின் புதிரான தனிமையான பழக்கங்கள் அவளுக்கு குழப்பம் ஏற்படுத்துகிறது. பள்ளியில் தனது முதல் நாளில் உயிரியல் வகுப்பில் பெல்லா எட்வர்டு கலெனை அடுத்து அமர்ந்திருக்கிறாள். அவன் அவள் அருகில் அமர்ந்திருப்பதில் வெறுப்புற்றிருப்பது போல் தோன்றுவது அவளைக் குழப்பத்தில் ஆழ்த்துகிறது. சில நாட்களுக்குப் பின், பள்ளியின் வாகன நிறுத்துமிடத்தில் பெல்லா மீது ஒரு வேன் ஏறக்குறைய மோதி விட்ட நிலைக்கு நெருங்கி விடுகிறது. சில அடிகள் தள்ளி இருந்து வந்த எட்வர்டு அந்த வண்டியைத் தன் கையைக் கொண்டு நிறுத்துகிறான். அது எப்படி என்று அவளுக்குப் புரியவில்லை. பின்னர் இந்த செயல் குறித்து பெல்லாவிடம் விளக்க மறுக்கும் எட்வர்டு தன்னுடன் நட்பு பாராட்டுவது நல்லதல்ல என்று அவளை எச்சரிக்கிறான்.
தொடர்ந்து இதனை வெகுநாள் ஆராய்ச்சி செய்த பின் கடைசியாக, எட்வர்டு ஒரு ரத்தக் காட்டேரி என்பதையும், ஆனாலும் அவன் மிருக ரத்தத்தை மட்டுமே அருந்துகிறான் என்பதையும் பெல்லா கண்டுபிடிக்கிறாள். இந்த ஜோடி காதலில் விழுகிறது. எட்வர்டு பெல்லாவை கார்லைல், எஸ்மி, அலைஸ், ஜாஸ்பர், எம்மெட், மற்றும் ரோஸாலி ஆகிய தன் காட்டேரி குடும்பத்தாரிடம் அறிமுகம் செய்து வைக்கிறான். அதன் பின் வெகுவிரைவில், ஜேம்ஸ், விக்டோரியா, மற்றும் லாரென்ட் ஆகிய மூன்று நாடோடிக் காட்டேரிகளும் வந்து சேருகின்றன. ஒரு இரைதேடும் காட்டேரியாக அலையும் ஜேம்ஸ், ஒரு மனிதப் பெண்ணை எட்வர்டு ஏன் பாதுகாக்கிறான் என்பதில் குழப்பமடைகிறான். பெல்லாவை வேட்டையாட அவன் விரும்புகிறான். எட்வர்டும் அவனது குடும்பத்தாரும் தங்களது உயிரைப் பணயம் வைத்து அவளைப் பாதுகாக்கிறார்கள். ஆனால் பெல்லா மறைந்துள்ள பீனிக்ஸுக்கு அவளைப் பின்தொடரும் ஜேம்ஸ் அவளது தாயை தான் பிடித்து வைத்திருப்பதாய் சொல்லி அவளை வஞ்சனை வலைக்குள் விழ வைக்கிறான். பெல்லாவைத் தாக்கும் ஜேம்ஸ் அவளது மணிக்கட்டைக் கடித்து வைக்கிறான். ஆனால் அவன் அவளைக் கொல்லும் முன்னதாக, எட்வர்டு மற்ற கலென் குடும்ப உறுப்பினர்களுடன் அங்கு வந்து சேருகிறான். ஜேம்ஸ் அழிக்கப்படுகிறான். பெல்லாவின் மணிக்கட்டில் இருந்து ஜேம்ஸின் நஞ்சை எட்வர்டு உறிஞ்சி எடுத்து, அவள் ஒரு காட்டேரியாக மாறி விடுவதில் இருந்து காப்பாற்றுகிறான். படுகாய நிலையிலுள்ள பெல்லா மருத்துவமனைக்கு கொண்டு செல்லப்படுகிறாள். ஃபோர்க்ஸ்க்கு திரும்பியதும், பெல்லாவும் எட்வர்டும் பள்ளியாண்டு நிறைவு நடனத்தில் பங்கேற்கிறார்கள். அப்போது காட்டேரியாகும் தனது ஆசையை பெல்லா வெளிப்படுத்துகிறாள். எட்வர்டு மறுக்கிறான். தனது காதலனான ஜேம்ஸின் மரணத்திற்குப் பழிவாங்கத் துடிக்கும் விக்டோரியா இவர்களது நடனத்தை ரகசியமாய்ப் பார்த்துக் கொண்டிருப்பதுடன் படம் முடிகிறது.
உருவாக்கம்
ஆகஸ்டு முடிவுவாக்கில் ரோசன்பெர்க் ஒரு மேலோட்டமான வடிவத்தை உருவாக்கினார். பின் அடுத்த மாதத்தில் ஹார்டுவிக் உடன் அமர்ந்து திரைக்கதை எழுதினார். “அவர் ஒரு நல்ல திறமைசாலி. எல்லா வகையிலும் சிறப்பான யோசனைகளை அளித்துக் கொண்டிருந்தார்.... காட்சிகளை முடித்து விட்டு அவருக்கு அனுப்பி வைத்து அதற்கு அவர் தரும் குறிப்புகளைப் பெற்றுக் கொள்வேன்." WGA வேலைநிறுத்தம் வரவிருந்ததை ஒட்டி, ரோசன்பெர்க் அக்டோபர் மாதம் 31 ஆம் தேதிக்குள் திரைக்கதையை எழுதி முடிக்க முழு நேரமாய் பணியாற்றினார். புதினத்தைத் தழுவி எழுதுவதில், அவர் “ஒரு பெரும் சகாப்தத்தைச் சுருக்க வேண்டியிருந்தது." புதினத்தின் சில பாத்திரங்கள் திரைக்கதையில் இடம்பெறவில்லை. சில பாத்திரங்கள் மற்றவற்றுடன் இணைக்கப்பட்டன. இதனை ரோசன்பெர்க் விளக்குகையில், “எங்களது மொத்த நோக்கம் புத்தகத்துக்கு உண்மையாய் இருப்பது என்றிருந்தது. வார்த்தைக்கு வார்த்தை அப்படியே எடுத்துக் கொள்வதற்கோ அல்லது எல்லா பாத்திரங்களின் போக்குகளும் உணர்வுப் பயணங்களும் அச்சுமாறாமல் இருக்க வேண்டும் என்பதற்கோ அதிகம் கவலைப்பட வேண்டியிருக்கவில்லை” என்றார். புதினம் பெல்லாவின் பார்வையில் இருந்து கூறப்படுவதாக இருப்பதால், பிரதான பாத்திரத்தின் மனக்குரல் பேசுவதை வெளிப்படுத்த மேலமரும் குரல் பயன்படுத்தலாம் என்று ஹார்டுவிக் யோசனை தெரிவித்தார். அத்துடன் படப்பிடிப்புக்கு முந்தைய தயாரிப்பு சமயத்தில் அவர் கொஞ்சம் கதைச்சித்திரங்களையும் வரைந்தார்.
நடிகர்கள்
கிறிஸ்டன் ஸ்டீவர்ட் அட்வெஞ்சர்லாண்ட் படப்பிடிப்பு தளத்தில் இருந்தபோது சாதாரணமான திரைத்தோற்ற சோதனைக்காக ஹார்டுவிக் அவரைக் காண அங்கு வந்தார். அங்கேயே இயக்குநர் “சிக்கிக் கொண்டார்”. ஆரம்பத்தில் எட்வர்ட் கலென் பாத்திரத்திற்கு ராபர்ட் பாட்டின்சனை ஹார்டுவிக் தேர்வு செய்யவில்லை. ஸ்டீவர்ட் உடன் அவரது வீட்டில் அமர்ந்து தேர்வு ஒத்திகை நடந்த சமயத்தில் தான், அவர் தேர்வு செய்யப்பட்டார். திரைத்தோற்ற சோதனைக்கு முன்னதாக பாட்டின்சனுக்கு புதினத் தொடருடன் பரிச்சயமின்றி இருந்தது. ஆனால் அதன்பின் அவர் அந்த புத்தகங்களை வாசித்து விட்டார். தன்னுடைய மிட்நைட் சன் னின் முடிவுறாத கையெழுத்துப் பிரதியைக் காண மேயர் அவரை அனுமதித்தார். இது ட்விலைட் சம்பவங்களை எட்வர்டின் பார்வையில் இருந்து காலவரிசையில் நினைவு கூர்வதாக அமைக்கப்பட்டிருந்தது. பாட்டின்சன் எட்வர்ட் ஆக நடிப்பதற்கு ஆரம்பத்தில் ரசிகர்களிடம் இருந்து வரவேற்பு எதிர்மறையானதாகவே இருந்தது. இது குறித்து ரசேல் லெஃபெவ்ர் கூறுகையில், “அவரை மனதில் வாங்கிக் கொள்வதற்கு முன்னதாக, ஒவ்வொரு பெண்ணும் தனது மனதில் வடிவமுற்றிருந்த எட்வர்டை வெளியில் அனுப்ப வேண்டியதாய் இருந்தது. அவர்கள் அவ்வாறே செய்தனர்” என்றார். இரண்டு பிரதான பாத்திரங்களின் நடிப்பு மீது மேயர் மிகுந்த “உற்சாகமும்” ”பரவசமும்” கொண்டார். படப்பிடிப்புக்கு முந்தைய தயாரிப்பு கட்டத்தில், பெல்லா மற்றும் எட்வர்டு பாத்திரங்களுக்கு எமிலி பிரவுனிங் மற்றும் ஹென்றி கேவில் நடித்தால் நன்றாயிருக்கும் என்று அவர் கூறியிருந்தார்.
பீட்டர் ஃபசினெல்லி ஆரம்பத்தில் கார்லைல் கலென் பாத்திரத்திற்கு தேர்வானவரல்ல. “ஹார்டுவிக் விரும்பினார் என்றாலும் படத்தயாரிப்பு நிறுவனம் இன்னொரு நடிகரையே அந்த பாத்திரத்திற்கு அமர்த்த நிர்ப்பந்தித்தது.” ஏதோ காரணத்தால், அந்த நடிகர் அந்த பகுதியில் நடிக்க முடியாது போக, ஃபசினெல்லி அப்பாத்திரத்திற்கு தேர்ந்தெடுக்கப்பட்டார். அலைஸ் கலென் பாத்திரத்திற்கு ஆஷ்லே கிரீன் தெரிவு செய்யப்பட்டதும் ரசிகர்களின் விமர்சனத்திற்கு ஆளானது. புதினத்தில் இந்த பாத்திரம் விவரிக்கப்பட்டிருந்ததை விட கிரீன் உயரமாய் இருந்தார்7 in என்பதும் இதற்கு ஓரளவு காரணமாய் இருந்தது. ரசேல் லெய் குக் தனது அலைஸ் கற்பனைக்கு ஒத்து இருந்ததாக மேயரும் தெரிவித்திருந்தார். முன்னதாக, நிக்கி ரீட் ஹார்டுவிக் உடன், அவர்கள் இணைந்து எழுதிய தேர்ட்டீன் மற்றும் லார்ட்ஸ் ஆஃப் டாக்டவுன் ஆகிய படங்களில் இணைந்து பணியாற்றி இருக்கிறார். “இது வெறுமனே தற்செயல் என்று கூற நான் விரும்பவில்லை. ஏனெனில் நாங்கள் இருவரும் நன்றாக இணைந்துபணிபுரிபவர்கள், சிறப்பான வரலாறும் இருக்கிறது. ஆனால் இயக்குவதற்கு [ஹார்டுவிக்கை] பணியமர்த்துவோர் தான் பெரும்பாலும் அவருடைய மற்ற படைப்புகளை அதிகமாய் பார்த்திருக்க வேண்டும் என்று நான் நினைக்கிறேன்.”
எம்மெட் கலென் பாத்திரத்திற்கான தேர்வு ஒத்திகை நடந்து கொண்டிருந்த சமயத்தில் கெலன் லுட்ஸ் எச்பிஓ குறுந்தொடர் ஜெனரேஷன் கில் படப்பிடிப்பில் ஆப்பிரிக்காவில் இருந்தார். அந்த படப்பிடிப்பு 2007 டிசம்பரில் முடிவடைந்த சமயத்தில் இங்கு நடிகர் தேர்வு முடிந்து விட்டிருந்தது. ஆனால் தேர்வு செய்யப்பட்டிருந்த நடிகர் “படுக்கையில் வீழ்ந்து” விட்டார்; இதனையடுத்து தேர்வு ஒத்திகையில் லுட்ஸ் பங்குபெற்று ஓரிகோனுக்கு பறந்தார். அங்கு ஹார்டுவிக் தானே அவரைத் தேர்வு செய்தார். இயக்குநராக ஹார்டுவிக் இந்த திட்டத்தில் கொண்டிருந்த ஈடுபாட்டைக் கண்டு இந்தப் படத்தில் ஒரு பாத்திரத்தை ஏற்பதற்கு ரசேல் லெஃபெவ்ர் ஆர்வமுற்றிருந்தார்; அத்துடன் ”ஒரு பாத்திரத்தை மூன்று படங்களுக்கும் அதிகமாக நடித்துணருவதற்கான சாத்தியமும்” இருந்தது; எனவே அவர் ஒரு காட்டேரி பாத்திரத்தை ஏற்க விரும்பினார். “காட்டேரிகள் தான் மனித பதற்றம் மற்றும் உயிர்த்திருப்பதன் மீதான கேள்விகளின் சிறந்த உருவகம் என்று அவர் கருதினார்.” கிறிஸ்டியன் செரடோஸ் ஆரம்பத்தில் ஜெசிகா ஸ்டான்லி பாத்திரத்திற்கு தேர்வு ஒத்திகை செய்யப்பட்டார். ஆனால் புத்தகம் படித்த பின் “ஏஞ்சலா மீது காதலுற்று விட்டார்”. அதனால் அதன்பின் கிட்டிய ஏஞ்சலா வெபருக்கான தேர்வு ஒத்திகை வாய்ப்பை அனுகூலமாய் பயன்படுத்திக் கொண்டார். ஜெசிகா ஸ்டான்லி பாத்திரம் அனா கென்ட்ரிக்குக்கு சென்றது. பல்வேறு நடிகர்களுடன் கலந்து நடிப்பு பொருத்தம் பார்த்து செய்யப்பட்ட தேர்வு ஒத்திகைகளுக்குப் பின் அவர் தேர்வு செய்யப்பட்டார்.
படப்பிடிப்பும் படப்பிடிப்புக்கு பிந்தைய தயாரிப்பும்
முதன்மை புகைப்பட அமர்வு 44 நாட்கள் பிடித்தது. ஒரு வாரத்திற்கும் அதிகமான ஒத்திகைகளுக்குப் பிறகு மே 2, 2008 அன்று நிறைவுபெற்றது. தனது அறிமுக படமான தேர்ட்டீன் படத்தில் செய்தது போலவே, படத்தை ”யதார்த்தமாய்” கொண்டு வரும் பொருட்டு கையடக்க ஒளிப்பதிவுக் கருவியை ஹார்டுவிக் விரிவான அளவில் பயன்படுத்தினார். மேயர் தயாரிப்பு தளத்துக்கு மூன்று முறை வருகை தந்தார். கதையின் பல்வேறு அம்சங்கள் குறித்து அவரிடம் ஆலோசிக்கப்பட்டது; அவரும் படத்தில் ஒரு கவுரவ வேடத்தில் தோன்றினார். காட்டேரிகளாக நடித்தவர்கள் தங்கள் உடம்பு வெளிறிய தோற்றம் கொள்வதற்காக, அந்த விளைவுக்காக தனி ஒப்பனை செய்யப்பட்டிருந்த போதிலும், சூரிய ஒளியில் படாமல் தவிர்த்துக் கொண்டனர். அத்துடன் கான்டாக்ட் லென்ஸ்களும் அணிந்தனர்: “தங்க நிறத்தினை நாங்கள் கொண்டு வந்தோம். ஏனெனில் கலென்கள் அந்த தங்க நிற விழிகளைக் கொண்டிருந்தனர். அதன்பின், எங்களுக்குப் பசியெடுக்கும்போது, எங்களது கருவிழிகளை முன்கொண்டு வர வேண்டும்” என்று ஃபசினெல்லி விளக்கினார். ஒரு நடன ஒளிப்பதிவாளருடனும் அவர்கள் ஒத்திகைகளில் பங்கேற்றனர். அத்துடன் அவர்களது உடல் அசைவுகளின் நளினத்தை வடிவமைக்க வெவ்வேறு சிறுத்தை புலி வகைகளின் உடலசைவுகள் கவனிக்கப்பட்டன.
காட்சிகள் முதன்மையாக ஓரிகானின் போர்ட்லாண்டில் படமாக்கப்பட்டன. சண்டைக் காட்சிகள் எல்லாம் நடித்தவர்களே பெரும்பாலும் செய்தனர். தயாரிப்பு துவங்கிய முதல் வாரத்தில், பாலே ஸ்டுடியோவில் கிகான்டெட் மற்றும் பாட்டின்சன் பாத்திரங்களுக்கு இடையே நடக்கும் சண்டைக் காட்சி படம்பிடிக்கப்பட்டபோது ஏராளமான கயிறு வேலைகள் செய்ய வேண்டியிருந்தது. ஏனெனில் கதையின் காட்டேரிகள் மனித சக்திக்கு அப்பாற்பட்ட வலிமையும் வேகமும் கொண்டிருந்தன அல்லவா. இந்தக் காட்சியில் கிகான்டெட் சில கலவையான தற்காப்புக் கலை சண்டை நகர்த்தல்களைப் புகுத்தினார். இதில் சதைக்குப் பதிலீடாய் கோழி இறைச்சியும் தேனும் பயன்படுத்தப்பட்டது. கதை நாயகியான பெல்லா இந்த சம்பவங்களின் போது நினைவிழந்தவராய் இருப்பதாலும், இந்த புதினமே அவரது பார்வையில் இருந்து கூறப்படுவதாய் அமைக்கப்பட்டதாலும், இத்தகைய சண்டைக் காட்சிகள் பிரம்மாண்டத்தை வெளிப்படுத்துவதாய் அமைந்ததோடு படத்தில் மட்டுமே இடம் பெற்றவையாய் இருந்தன. கயிறு காட்சிகளில் நடிக்கும்போது ஒருவரின் புவியீர்ப்பு புள்ளியை பராமரிப்பது என்பது சிரமமாய் இருக்கும் என்பதை பாட்டின்சன் சுட்டிக்காட்டுகிறார். “அதனை எதிர்த்து போராட வேண்டியிருக்கும், அதே சமயத்தில் அதன் மூலம் மட்டுமே செய்ய முடிவதையும் செய்ய வேண்டியிருக்கும்.” இத்தகைய சமயங்களில் முன்நோக்கிய நகர்வு என்பது ஒருவரின் கைகளில் இருப்பதில்லை என்பதால் இந்த அனுபவம் சிரமப்படுத்தியது என்றார் லெஃபெவ்ரெ.
ஃபோர்க்ஸ் உயர்நிலைப் பள்ளியிலேயே படப்பிடிப்பு நடத்துவதற்குப் பதிலாக, பள்ளியில் நடைபெறும் காட்சிகள் கலாமா உயர்நிலைப் பள்ளி மற்றும் மேடிசன் உயர்நிலைப் பள்ளியில் படமாக்கப்பட்டன. மற்ற காட்சிகள் ஓரிகனின், செயின்ட் ஹெலென்ஸிலும் படமாக்கப்பட்டன. அத்துடன் பசதேனா, கலிபோர்னியாவிலும் ஆகஸ்டில் ஹார்டுவிக் சில மறுபடப்பிடிப்புகளை நடத்தினார். இந்த படத்தயாரிப்பு நிறுவனம் மேயரின் புத்தகங்கள் அடிப்படையில் குறைந்தது மூன்று படங்களையாவது வரிசையாய் தயாரிக்கும் எண்ணம் கொண்டிருந்தது, சம்மிட் நியூ மூனுக்கு அக்டோபர் 2008 வாக்கில் விருப்பம் தெரிவித்திருந்தது. ட்விலைட் ஆரம்பத்தில் டிசம்பர் 12, 2008 அன்று அமெரிக்க திரையரங்குகளில் வெளியிடப்படுவதாக இருந்தது. ஆனால் ஹாரி பாட்டர் அண்ட் தி ஹாஃப்-ப்ளட் பிரின்ஸ் 2009 ஜூலையில் திரையிடப்படத் துவங்கும் வகையில் மறுஅட்டவணையிடப்பட்டதை அடுத்து இப்பட வெளியீட்டு தேதி நவம்பர் 21 ஆம் தேதிக்கு மாற்றப்பட்டது. அக்டோபர் 9 அன்று டிரெய்லர்கள் வெளியானது. இத்தாலியில் நடந்த சர்வதேச ரோம் திரைப்பட விழாவில் ட்விலைட் டின் 15 நிமிடப்பகுதி ஒளிபரப்பப்பட்டது. படத்தில் “சற்று வன்முறை மற்றும் உணர்ச்சி மிகு காட்சிகள்” இருந்ததையொட்டி மோஷன் பிக்சர் அசோசியேசன் ஆஃப் அமெரிக்காவிடம் இருந்து இப்படம் PG-13 மதிப்பீட்டுப் பரிந்துரையைப் பெற்றது. இங்கிலாந்து மற்றும் அயர்லாந்தில் இப்படத்திற்கான மதிப்பீட்டுப் பரிந்துரை 12A ஆக வழங்கப்பட்டது.
இசை
ட்விலைட்டுக்கான இசைத் தொகுப்பினை கார்டர் பர்வெல் மேற்கொண்டார். ஒலித்தடங்களின் எஞ்சிய பகுதிகளை இசை மேற்பார்வையாளரான அலெக்சாண்ட்ரா பத்சவாஸ் தேர்வு செய்தார். ஒலித்தடங்கள் விஷயத்தில் மேயரிடமும் ஆலோசிக்கப்பட்டது. இந்த புதினங்களை எழுதும் போது அவர் கேட்டு கொண்டுவந்ததான ம்யூஸ் மற்றும் லிங்கின் பார்க் இசையும் இதில் அடங்கும். சாப் ஷாப் ரெக்கார்ட்ஸ் நிறுவனம் மூல ஒலித்தடத்தை நவம்பர் 4 அன்று அட்லாண்டிக் ரெக்கார்ட்ஸ் நிறுவனத்துடன் இணைந்து வெளியிட்டது. நவம்பர் 22 வாரத்திற்கான பில்போர்டு 200 பட்டியலில் இந்த ஒலித்தடம் முதலிடத்தில் அறிமுகம் பெற்றது.
புத்தகத்துடனான ஒப்பீடு
டிவிலைட் படைப்பாளிகள் புத்தகத்துக்கு நேர்மையான ஒரு படத்தை உருவாக்குவதற்காகப் பாடுபட்டனர். கதையை இன்னொரு ஊடகத்திற்கு உருமாற்றுவதன் மீதான சாத்தியப்பாட்டில் அவர்கள் நம்பிக்கை கொண்டிருந்தனர். தயாரிப்பாளர் கிரேக் மூராடியன் கூறுகையில்: “புத்தகத்திற்கு நேர்மையாய் திகழக் கூடிய ஒரு தனிக் கலைப்படைப்பை நாம் உருவாக்கிக் கொண்டிருக்கிறோம் என்பதை உணர்வது ரொம்பவும் முக்கியமாகும்.... ஆனால் அதே சமயத்தில், நம் திறமையைப் பறைசாற்றும் சிறந்த படத்தை உருவாக்கும் ஒரு தனியான பொறுப்புடைமையும் நமக்கு உள்ளது.” நேர்மையான தழுவலை உறுதி செய்யும் பொருட்டு, புதின ஆசிரியர் ஸ்டீபனி மேயர் உருவாக்கத்தில் மிகவும் பங்குபெறச் செய்யப்பட்டார். படப்பிடிப்பு சமயங்களில் படப்பிடிப்பு தளத்திற்கு அழைக்கப்பட்ட இவர் திரைக்கதை மீதும் படத்தின் ஒரு தோராயமான வடிவத்தின் மீதும் குறிப்புகள் வழங்கவும் கூட கேட்டுக் கொள்ளப்பட்டார். இது குறித்து கூறிய மேயர், “ஆரம்பத்தில் இருந்தே ஒரு மகிழ்ச்சிகரமான கொடுக்கல்வாங்கலாக (எனக்கும் பட உருவாக்குனர்களுக்கும் இடையே) இருந்தது. இது வழக்கமான ஒன்று இல்லை என்று நான் கருதுகிறேன். அவர்கள் எனது யோசனைகளில் மிகவும் ஆர்வம் காட்டினர்.” அத்துடன் “அவர்கள் என்னையும் அந்த நிகழ்முறையின் ஒரு பகுதியாக அமைத்துக் கொண்டு திரைக்கதையை என்னையும் பார்க்கச் செய்து “என்னுடைய கருத்துகள் என்ன” என்பதையும் கேட்டுக் கொண்டனர்.... என்னுடைய கருத்துகளை 90% ஏற்றுக் கொண்ட அவர்கள் அதனை திரைக்கதை அமைப்பிலும் சேர்த்துக் கொண்டனர்.” குறிப்பாக ஒரு வரிக்காக மேயர் போராடினார். புத்தகம் படித்தவர்களுக்கு ரொம்பவும் பரிச்சயமான “சிங்கமும் ஆடும்” என்கிற அந்த வரி படத்திலும் வார்த்தை மாறாமல் வைக்கப்பட வேண்டியிருந்தது: “உண்மையில் மெலிசா [ரோசன்பெர்க்] எழுதிய விதம் படத்திற்கு இன்னும் சிறந்த வகையில் அமைந்திருந்தது என்றே நான் கருதுகிறேன்....ஆனால் பிரச்சினை என்னவென்றால் அந்த வரி ஆட்களின் உடல்களிலும் பச்சை குத்தப்பட்டிருப்பது.... ஆனால் நான் சொன்னேன், “அந்த வரிகளை எடுத்து விட்டு நீங்கள் மாற்றி வைத்தால், அது ஒரு பின்னடைவைக் கொடுக்கக் கூடும்.” காட்டேரிகளுக்கு கூரிய பற்களை கொடுப்பது அல்லது புத்தகத்தில் இறந்து போகாத பாத்திரங்களைக் கொல்வது மற்றும் இன்னும் பல பிற விஷயங்களில் எவையெல்லாம் மாற்றப்படக் கூடாது என மேயர் விரும்புகிறார் என்கிற ஒரு பட்டியலையும் பெற்றுக்கொண்டு அதனைப் பின்பற்ற படத்தயாரிப்பு நிறுவனம் ஒப்புக் கொண்டது. அதன் மூலாதாரத்திற்கு நேர்மை வழுவாமல் ஒரு திரைப்படத்தை உருவாக்குவதில் பட உருவாக்குனர்கள் வெற்றி பெற்றிருக்கிறார்கள் என்பது விமர்சகர்களின் ஒருமித்த கருத்தாய் இருந்தது. “சில விதிவிலக்குகளும் இருந்தன என்றாலும் ட்விலைட் திரைப்படம் அதன் மூலாதாரத்திற்கு நேர்மை வழுவாமல் அதே சமயத்தில் அதனால் சிறைப்படா வகையிலும் உருவாக்கப்பட்டுள்ளது” என்று ஒரு விமர்சகர் கூறினார்.
திரையரங்கு வசூல்
நவம்பர் 21, 2008 நள்ளிரவு காட்சிகளுக்கான அனுமதிச்சீட்டு விற்பனை மூலம் மட்டும் ட்விலைட் திரைப்படம் 7 மில்லியன் டாலர்களுக்கும் அதிகமாய் ஈட்டித் தந்தது. ஃபேன்டாங்கோவின் முன்கூட்டிய அனுமதிச்சீட்டு விற்பனையின் முன்னணிப் பட்டியலில் இப்படம் நான்காவது இடம் பிடித்தது. ஸ்டார் வார்ஸ் எபிசோட் III: ரிவெஞ்ச் ஆஃப் தி சித், தி டார்க் நைட் , ஹாரி பாட்டர் அண்ட் தி ஹாஃப்-ப்ளட் பிரின்ஸ் ஆகியவை மட்டும் தான் இதற்கு முந்தைய இடங்களைப் பிடித்தன. தனது முதல் நாளில் இப்படம் 35.7 மில்லியன் டாலர்கள் வசூல் செய்தது. அமெரிக்கா மற்றும் கனடாவில் தனது முதல் வாரஇறுதி நாட்களில், 3,419 திரையரங்குகளில் இருந்து சராசரியாய் தியேட்டருக்கு 20,368 டாலர்கள் என்கிற அளவில் ட்விலைட் மொத்தம் 69.6 மில்லியன் டாலர்களை வாரிக் குவித்தது. அமெரிக்கா மற்றும் கனடாவில் இந்த படம் 192.7 மில்லியன் டாலர்களை வசூல் செய்திருக்கிறது. அத்துடன் இது தவிர சர்வதேச அளவில் 192.2 மில்லியன் டாலர்களையும் மொத்த அளவாய் உலகளவில் 384.9 மில்லியன் டாலர்கள் வசூல் செய்திருக்கிறது.
விமர்சன வரவேற்பு
ராட்டன் டொமேட்டோஸ் சேகரித்த 193 விமர்சனங்களின் அடிப்படையில், இப்படம் கலவையான வரவேற்பாக ஒட்டுமொத்தமாய் 50% “ராட்டன்” தரமதிப்பீடைப் பெற்றிருந்தது. ஒட்டுமொத்த சராசரி ஸ்கோர் 5.5/10 ஆகும். விமர்சனரீதியான கருத்தொற்றுமை குறித்து அது இவ்வாறு கூறியது: “தனது பெரும் பகுதியை பெரிய திரைக்கான தனது உருமாற்றத்தில் இழந்து விட்டிருந்தாலும், ட்விலைட் தனது தீவிரமான ரசிகர்களை மகிழ்விக்கும். ஆனால் உத்வேகம் குறைந்தவர்களை மாற்ற அதிகம் செய்ய முடியாது.” ஒப்பீட்டளவில், பிரதான விமர்சகர்களிடமிருந்தான விமர்சனங்களில் இருந்து 100 மதிப்பெண்களுக்கு மதிப்பீடு செய்யும் மீடியாகிரிடிக், தான் சேகரித்த 37 திறனாய்வுகளில் இருந்து சராசரி ஸ்கோராக 56 மதிப்பெண்களை அளித்து, இப்படம் “கலவையான அல்லது சராசரியான” வரவேற்பை பெற்றிருப்பதாக சுட்டிக்காட்டியது. நியூயார்க் பிரஸ் விமர்சகரான அர்மாண்ட் ஒயிட் இந்த படத்தை “ஒரு தனித்துவமான பாப் கிளாசிக்” என்று வர்ணித்ததோடு, “மேயரின் புத்தகத்தை ஒரு அமானுட (Brontë-esque) காட்சிவரிசையாக மாற்றியிருப்பதற்கு” ஹார்டுவிக்கிற்கு பாராட்டு தெரிவித்தார். ரோஜர் எபர்ட் இந்த படத்திற்கு நான்கிற்கு இரண்டரை நட்சத்திரங்கள் அளித்து எழுதினார்: “ஒரு சிறு அறிமுகக் காட்சியில் அதனை நான் பார்த்தேன். சென்ற முறை அதே தியேட்டரில் நான் ஒரு படம் பார்த்தபோது, பார்வையாளர்கள் இதனை கிசுகிசுப்பதற்கு, குறுஞ்செய்தி அனுப்புவதற்கு, தங்களுக்குள் நகைச்சுவைகளைப் பரிமாறிக் கொள்வதற்கான சந்தர்ப்பமாக எடுத்துக் கொண்டிருந்தனர். இந்த முறையோ பார்வையாளர்கள் முழுக் கவனத்துடன் படம் பார்த்துக் கொண்டிருந்தனர்”. லாஸ் ஏஞ்சல்ஸ் டைம்ஸ் க்கு தான் எழுதிய விமர்சனத்தில் கெனெத் துரான் இவ்வாறு எழுதினார்: “ட்விலைட் தடம்புரளாத ஒரு காதல் காவியம். கதையோடு அமைந்த குழந்தைத்தனம் இருந்தாலும், இப்படம் நீங்கள் காத்துக் கொண்டிருக்கும் அந்த ஒரு சிறந்த நபரைச் சந்திக்கும் மாயத்தை உணர்த்துகிறது.” யுஎஸ்ஏ டுடே இந்த படத்திற்கு நான்கிற்கு இரண்டரை நட்சத்திரங்கள் கொடுத்தது. கிளாடியா ப்யுக் எழுதினார், “மேயர் ட்விலைட் தயாரிப்பில் பங்கெடுத்துக் கொண்டதாக கூறப்படுகிறது. ஆனாலும் உள்நோக்கமின்றி விளையாட்டுத்தனமாகவும் விரைவாக மறந்து விடத்தக்கதாகவும் இருக்கும் இந்த படத்தைக் காட்டிலும் அவரது புதினம் குறிப்பிடத்தக்க அளவு அதிகமாய் எதிர்பார்ப்பைக் கூட்டுவதாய் அமைந்திருந்தது.” என்டர்டெயின்மென்ட் வீக்லி இந்த படத்திற்கு “பி” தரமதிப்பீடு வழங்கியது, ஓவென் க்ளெய்பெர்மேன் ஹார்டுவிக்கின் இயக்கத்தைப் புகழ்ந்தார்: "மேயரின் புதினத்தை இவர் மின்னல் வானம், துடிக்கும் ஹார்மோன்கள் மற்றும் கண்களை உறுத்தாத காட்சி அமைப்புகளுடனான ஒரு மேகமூட்ட மனோநிலைப் படைப்பாகக் கொண்டு வந்திருக்கிறார்”.
வீட்டு ஊடகம்
இந்த படம் டிவிடியாக வட அமெரிக்காவில் மார்ச் 21, 2009 அன்று மிட்நைட் ரிலீஸ் பார்ட்டீஸ் வழியே வெளியாகி, முதல் நாளிலேயே 3 மில்லியனுக்கும் அதிகமாய் விற்றுத் தீர்ந்தது. இங்கிலாந்தில் இது ஏப்ரல் 6, 2009 அன்று வெளியிடப்பட்டது. சிறப்பு அம்சங்களாக 10 முதல் 12 நீட்டிய அல்லது நீக்கிய காட்சிகள், மோன்டேஜ்கள் மற்றும் இசை வீடியோக்கள், காட்சிகளுக்குப் பின்னால் நேர்காணல்கள், ”உருவாக்கம்” பிரிவு மற்றும் ஹார்டுவிக், ஸ்டீவர்ட் மற்றும் பாட்டின்சனின் வர்ணனை ஆகியவை அடங்கும். இந்த படத்தின் ப்ளூ-ரே பதிப்பும் தேர்ந்தெடுத்த இடங்களில் மார்ச் 21, 2009 அன்று வெளியானது. இன்னும் கூடுதலான சில்லரை விற்பனை மையங்களில் மே 5, 2009 அன்று பரவலாய் கிட்டும்படி செய்யப்பட்டது. தொடர்ந்து விற்பனையைக் குவித்து வரும் இது ஜனவரி 2010 நிலவரப்படி மொத்தம் $9,836,341 யூனிட்டுகள் விற்று $178,166,045 வருவாய் ஈட்டித் தந்துள்ளது.
விருதுகளும் பரிந்துரைப்புகளும்
thumb|150px|2009 எம்டிவி திரைப்பட விருதுகள் விழாவில் சிவப்பு கம்பள வரவேற்பில் டெய்லர் லாட்னர், கிறிஸ்டன் ஸ்டீவர்ட், மற்றும் ராபர்ட் பாட்டின்சன். தங்களின் பாப்கார்ன் பை-வடிவ விருதுகளுடன் மூவரும் நிற்கின்றனர்.
வரிசைத் தொடர்
நவம்பர் 22, 2008 அன்று, புதின வரிசையின் இரண்டாவது புத்தகமான நியூ மூன் புத்தகத்தை அடிப்படையாகக் கொண்ட ட்விலைட் The Twilight Saga: New Moon வரிசையின் அடுத்த படத்தைத் தயாரிக்க இருப்பதை சம்மிட் என்டர்டெயின்மென்ட் உறுதி செய்தது. ஹார்டுவிக் இந்த படத்தை இயக்கப் போவதில்லை என டிசம்பர் 7, 2008 அன்று அறிவிக்கப்பட்டது. கிறிஸ் வெய்ட்ஸ் தான் இயக்கப் போகிறார் என்கிற தகவல் டிசம்பர் 13, 2008 அன்று உறுதி செய்யப்பட்டது. ட்விலைட் ’ டின் வெளியீட்டிற்கு முன்பே இந்த நாவலின் தழுவலை ரோசன்பெர்க் உருவாக்கிக் கொண்டிருந்தார்.
புற இணைப்புகள்
பகுப்பு:2008 திரைப்படங்கள் பகுப்பு:அமெரிக்கத் திரைப்படங்கள் பகுப்பு:புதினங்கள் அடிப்படையிலான திரைப்படங்கள் பகுப்பு:கலிஃபோர்னியாவில் படமாக்கப்பட்ட திரைப்படங்கள் பகுப்பு:ஓரிகானில் படமாக்கப்பட்ட திரைப்படங்கள் பகுப்பு:காதல் வீரக் காவியத் திரைப்படங்கள் பகுப்பு:சம்மிட் என்டர்டெயின்மென்ட் திரைப்படங்கள் பகுப்பு:இளவயதினருக்கான திரைப்படங்கள் பகுப்பு:ட்விலைட் வரிசைகள் பகுப்பு:காட்டேரி திரைப்படங்கள் பகுப்பு:சும்மிட் என்டேர்டைன்மென்ட் திரைப்படங்கள் பகுப்பு:ஆங்கிலத் திரைப்படங்கள் பகுப்பு:கூகுள் தமிழாக்கம்-ஆங்கிலத் திரைப்படம்
பரிகம் கருப்பனார் கோயில்
பரிகம் கருப்பனார் கோயில் தமிழ்நாட்டில் விழுப்புரம் மாவட்டம், பரிகம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மலபார் மானுவல்
மலபார் மானுவல் என்ற நூல் கேரளத்தைப் பற்றி எழுதப்பட்டது. இதை வில்லியம் லோகன் என்ற ஸ்காட்டுலாந்து நாட்டைச் சேர்ந்தவர் எழுதினார். பிரிட்டிஷ் ஈஸ்டு இந்தியா கம்பனியின் ஆட்சியின் போது, கேரளத்தில் குற்றவியல் நடுவராகவும், நீதிபதியாகவும், பின்னர் ஆட்சியராகவும் பணியாற்றினார். ஏறத்தாழ 20 ஆண்டுகள் கேரளத்தில் பணியாற்றியிருந்தார். இந்த காலத்தில், கேரளத்தில் உள்ள ஊர்களை சுற்றி பார்த்த போதும், சென்று வந்த போதும் குறிப்புகளையும் எழுதத் தொடங்கினார். இதுவே மலபார் மானுவல் என்ற பெயரில் உருவெடுத்தது.
மலையாளப் பதிப்பு
இதை தெக்கேவீட்டில் கிருஷ்ணன் (டி.வி.கெ) என்பவர் மலையாளத்திற்கு மொழிபெயர்த்தார். .
சான்றுகள்
பகுப்பு:வரலாற்று நூல்கள் பகுப்பு:கேரள வரலாறு
சொக்கம்பட்டி ஊராட்சி
சொக்கம்பட்டி ஊராட்சி (Chockampatti Gram Panchayat), தமிழ்நாட்டின் தென்காசி மாவட்டத்தில் உள்ள கடையநல்லூர் ஊராட்சி ஒன்றியத்தில் அமைந்துள்ளது. இந்த ஊராட்சி, கடையநல்லூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6009 ஆகும். இவர்களில் பெண்கள் 3111 பேரும் ஆண்கள் 2898 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புரோமோபுளோரோகார்பன்
புரோமோபுளோரோகார்பன்கள் (Bromofluorocarbons) என்பவை கார்பன், புரோமின் மற்றும் புளோரின் அணுக்கள் சேர்ந்து உருவாகும் மூலக்கூறுகளாகும். இவை பெரும்பாலும் தீயடக்கும் அமைப்புகளில் பயன்படுத்தப்படுகின்றன. ஏலோன் என்ற வணிகக் குறியீட்டுப் பெயர் கொண்ட வேதிப்பொருள் இவற்றிற்கு மாற்றாக பயன்படுத்தப்படுகிறது. இருந்தாலும் அனைத்து ஏலோன்களும் புரோமோபுளோரோகார்பன்களைக் கொண் டிருப்பதில்லை. சில ஏலோன்கள் குளோரினையும் பெற்றுள்ளன.
குளோரோபுளோரோகார்பனைவிட அதிகமாகவும் வன்மையாகவும் புரோமோபுளோரோகார்பன்கள் ஒசோன் அடுக்குகளைப் பாதிக்கின்றன. ஆனாலும் சில கப்பல்களிலும் வானூர்திகளிலும் புரோமோபுளோரோகார்பன்கள் இன்றும் பயன்படுத்தப்படுகின்றன. ஏனெனில் இவற்றிற்கு மாற்றாக கிடைப்பவை இதனளவிற்கு திறனுள்ளவையாக இருக்கவில்லை. மொண்டிரியால் நெறிமுறையின்படி புரோமோபுளோரோகார்பன்கள் தடை செய்யப்பட்டிருந்தாலும் எஞ்சியிருக்கும் பழைய இருப்பை மறுசுழற்சி முறையில் தயார்படுத்தி பயன்படுத்தி வருகின்றனர்.
புரோமோபுளோரோகார்பன்கள் மிகவும் மந்தமானவையாகும். தீயின்போது இவை, ஆக்சிசனை எரிதலுக்குள் வரவிடாமல் தடுப்பது மட்டுமின்றி புரோமின் தனியுறுப்புகளை வெளியேற்றுகின்றன. இவ்வுறுப்புகள் எரிதல் வினையில் தலையிட்டு தடைசெய்கின்றன. முழுவதுமாக புளோரினேற்றம் செய்யப்பட்ட மூலக்கூறுகளுடன் ஒப்பிடுகையில் புரோமோபுளோரோகார்பன்கள் அதிக கொதிநிலையும் உருகுநிலையும் கொண்டுள்ளன.
மேற்கோள்கள்
பகுப்பு:புரோமின் சேர்மங்கள் பகுப்பு:தீத்தடுப்பு பகுப்பு:புளோரின் சேர்மங்கள் பகுப்பு:ஓசோன் குறைப்பு
சிவிங்கி மான்
ஜெரிநக் அல்லது சிவிங்கி மான் (gerenuk, also known as the giraffe gazelle)  எனப்படுவது கிழக்கு ஆப்பிரிக்காவின் சில பகுதிகளில் காணப்படும் ஒரு நீண்ட கழுத்து கொண்ட மறிமானாகும். இது லிட்டோக்ரேனியஸ் பேரினத்தின் ஒரே உறுப்பினர். சிவிங்கி மானை முதன்முதலில் இயற்கை ஆர்வலர் விக்டர் புரூக்கால் 1879 இல் விவரித்தார். இது அதன் நீண்ட, மெல்லிய கழுத்து மற்றும் கால்களைக் கொண்டு அடையாளப்படுத்தப்படுகிறது. இந்த மான் 80-105 சென்டிமீட்டர் (2 அடி 7 அங்குலங்கள் - 3 அடி 5 அங்குலங்கள்) உயரம் கொண்டது. மேலும் இது 18 முதல் 52 கிலோகிராம் (40 மற்றும் 115 பவுண்டுகள்) எடையுள்ளதாக இருக்கும். இதன் உரோமங்கள் மென்மையானவை. இவற்றின் உடல் இரண்டு வகையான வண்ணங்களைக் கொண்டிருக்கும். இவற்றின் முதுகு சிவப்பு கலந்த பழுப்பு நிறத்திலும், பக்கவாட்டுப் பகுதிகள் இளமஞ்சள் நிறத்திலிருந்து பழுப்புமஞ்சள் நிறத்திலும் இருக்கும். ஆண் மான்களுக்கு மட்டுமே கொம்புகள் காணப்படும். அவை யாழ்வடிவில் பின்னோக்கி வளைந்து பின் சற்று முன்னோக்கி வளைந்திருக்கும். கொம்புகள் 25 - 44 cm  நீளமுடன் இருக்கும்.
வகைபிரித்தல்
சிவிங்கி மான் முதன்முதலில் விக்டர் புரூக்கால் "ஆப்பிரிக்காவின் பிரதான நிலப்பகுதி, சான்சிபார் தீவின் வடக்கே" வாங்கப்பட்ட மூன்று ஆண் மாதிரிகளின் அடிப்படையில் 1879 இல் விவரிக்கப்பட்டது. ஜெரால்ட் வாலர் (மாதிரிகளை வழங்கியவர்) தன் இறந்த சகோதரரின் பெயரைச் சூட்டுமாறு கேட்டுக்கொண்டதன் பேரில், புரூக் கெசெல்லா வாலேரி என்ற அறிவியல் பெயரை அதில் பயன்படுத்தினார். பின்னர் இதி்ல் இடம்பெற்ற இடத்தில் பெயர் ஜான் கிர்க்கால் சரி செய்யப்பட்டது. இந்த மானின் பொதுவான பெயரான ஜெரிநாக் ( gáránúug ) என்பது இந்த விலங்குக்கான சோமாலி பெயரிலிருந்து வந்தது. இந்த பெயரின் முதல் பதிவு 1895 ஆம் ஆண்டு முதல் பயன்படுத்தப்பட்டது. ஒட்டகச்சிவிங்கியை ஒத்திருப்பதால் இது " சிவிங்கி மான்" என்றும் அழைக்கப்படுகிறது.
இதில் இரண்டு துணையினங்கள் முன்மொழியப்பட்டுள்ளன. ஆனால் இவை சில ஆய்வாளர்களால் தனி இனங்களாகக் கருதப்படுகின்றன.
விளக்கம்
இடது|thumb| ஒரு ஆண் மானின் நெருக்கமான காட்சி. முகத்தில் வெள்ளை அடையாளங்கள் மற்றும் யாழ் வடிவ கொம்புகளைக் கவனியுங்கள். சிவிங்கி மான் குறிப்பிடத்தக்க உயரமுள்ள, மெலிந்த மறிமான் ஆகும். இது வனப்புமிக்க சிறுமான்களை ஒத்திருக்கிறது. இதன் நீண்ட, மெல்லிய கழுத்தும், கால்களும், தட்டையான, ஆப்பு போன்ற தலை மற்றும் பெரிய, வட்டமான கண்களால் வகைப்படுத்தப்படுகிறது. ஆண் மான்கள் உயரம் கிட்டத்தட்ட 89 - 105 cm இருக்கும். அதேசமயம் பெண் மான்கள் ஆண் மானை விட சற்று குட்டையாக 80 - 100 cm உயரம் இருக்கும். தலை மற்றும் உடல் நீளம் பொதுவாக 140 and 160 cm வரை இருக்கும். ஆண் மான்களின் எடை 31 and 52 kg வரை இருக்கும் ; பெண் மான்கள் ஆணைவிட எடை குறைவாக 28 - 45 kg எடை கொண்டவை இ்வாறு இந்த மான்கள் பால் ஈருருமை கொண்டவையாக உள்ளன. கருப்புக் குஞ்சங்களோடு இருக்கும் இதன் வால் 25-35 செமீ (10-14 அங்குலம்) நீளம் கொண்டிருக்கும்.
இதன் உடலிலின் மென்மையான மேற்பகுதியில் இரண்டு வகையான வண்ணங்கள் தெளிவாகத் தெரியும். முதுகுப் பகுதி செம்பழுப்பு நிறத்திலும், பக்கவாட்டுப் பகுதிகள் இளமஞ்சள் நிறத்திலிருந்து பழுப்புமஞ்சள் நிறத்திலும் இருக்கும். கால்கள் அடிவயிறு, அடிப்பகுதி பாலேட்டு நிறத்தில் இருக்கும். கண்களும் வாயும் வெள்ளை உரோமங்களால் சூழப்பட்டிருக்கும். பெண் மான்களுக்கு மண்டையில் ஒரு கருமையான திட்டு உள்ளது. ஆண் மான்களுக்கு மட்டுமே கொம்புகள் உண்டு. அவை ஏறக்குறைய "S" வடிவத்தில், பின்னோக்கி வளைந்து பின் சற்று முன்னோக்கி வளைந்து இருகும். இவை 25 - 44 cm நீளம் கொண்டவை.
ஒண்ணா இருக்க கத்துக்கணும்
ஒண்ணா இருக்க கத்துக்கணும், 1992 ஆம் ஆண்டு வெளியான தமிழ்த் திரைப்படம்.
வகை
சமூகத் திரைப்படம்
சிவிங்கி மான்
விளக்கம்
சிவிங்கி மான் கிழக்கு மற்றும் மத்திய சோமாலியா மற்றும் தென்கிழக்கு எத்தியோப்பியாவில் இருக்கும் நிமிர்வால் மறிமான்களுடன் ஒத்தத் தன்மையைக் கொண்டுள்ளது. இரண்டும் பல், முகம், மண்டையோடு அம்சங்கள், உடல் நிறத்தில் இரண்டு வகையான வண்ணங்கள், வலுவான தடிமனான கொம்புகள் (ஆண் மான்களுக்கு மட்டும்) போன்றவற்றில் ஒத்துள்ளன. இருப்பினும், சிவிங்கி மானிலிருந்து வேறுபடுத்தும் சில அம்சங்களும் உள்ளன, இதில் கொம்புகள், வால், பின்-கண்குழிப் பகுதி, பிடர் எலும்பு செயல்முறைகள் ஆகியவற்றில் முக்கிய உருவ வேறுபாடுகள் உள்ளன. சிவிங்கி மான் நீண்ட, கனமான கழுத்து மற்றும் குறுகிய வால் ஆகியவற்றைக் கொண்டுள்ளது. சிவிங்கி மானின் காதுகளின் கீழ் விளிம்பில் (அதன் நுனிக்கு அருகில்) உள்நோக்கி வளைந்த மடல் இல்லாதது ஒரு குறிப்பிடத்தக்க வேறுபாடு. சிவிங்கி மானின் கிளையினங்கள் நிறத்தில் ஒத்தவை; தெற்கு ஜெரிநக் அந்த இரண்டில் சிறியதாகும்.
ஒண்ணா இருக்க கத்துக்கணும்
கதை
தன் கிராமத்தில் உள்ள தாழ்த்தப்பட்ட மக்களை ஆடு மாடுகள் போன்று நடத்துகிறார் அந்த ஊர் பண்ணையார். கல்வியறிவு இல்லாத அந்த மக்கள் தங்களை அறியாமலே அந்த அடிமைத்தனத்தில் வாழ்கின்றனர். ஊருக்குப் புதிதாக வரும் பள்ளிகூட வாத்தியார் அம்மக்களின் குழந்தைகளின் கல்விக்கு உதவுகிறார். அம்மக்களுக்கும் அவர்களது அறியாமையையும் அதன் காரணமாய் அவர்கள் முன்னேறாமல் இருப்பதையும் பண்ணையாரால் சுரண்டப்படுவதையும் உணர்த்துகிறார். தன்னிலை உணரும் மக்களின் நிலை என்ன, அந்த பண்ணையாரின் நிலை என்ன என்பதை விளக்கும் அருமையான திரைச்சித்திரம். நாட்டில் உள்ள பல ஊர்களில் புரையோடிப்போய் இருக்கும் சாதிகொடுமைகளைக் காட்டும் சமூகத் திரைப்படம் இது.
மேற்கோள்கள்
பகுப்பு:1992 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:கோவை சரளா நடித்த திரைப்படங்கள் பகுப்பு:சார்லி நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:குமரிமுத்து நடித்த திரைப்படங்கள்
சிவிங்கி மான்
சூழலியல் மற்றும் நடத்தை
சிவிங்கி மான் ஒரு பகலாடி விலங்கு (முக்கியமாக பகலில் வெளிவந்து நடமாடும்), இருப்பினும் இது பொதுவாக நண்பகலில் நிழலில் நிற்கிறது அல்லது ஓய்வெடுக்கிறது. தீவனம் தேடுதல் மற்றும் உணவுண்ணல் என்பது நாள் முழுவதும் நடக்கும் ஒரு முக்கிய செயல்பாடாக உள்ளது. பெண் மான்கள் உணவு உண்பதில் மிகுந்த நேரம் செலவிடுகிறன. சிவிங்கி மான் மழையின்போது மறைவிடத்திலிருந்து வெளிவந்து மழையில் நனையும். அநேகமாக அது தன் உடலை குளிர்விப்பதற்காக இருக்கலாம். இந்த மான்களின் சமூக அமைப்பானது இரண்டு முதல் ஆறு மான்களைக் கொண்ட சிறிய மந்தைகளாக உள்ளன. மந்தைகள் பொதுவாக ஒற்றை பாலின மான்களை உள்ளடக்கியதாக இருக்கும். இருப்பினும் பெண் மான் மந்தைகளில் கூடுதலாக குட்டிகளைக் கொண்டிருக்கின்றன. சில ஆண் மான்கள் தனிமையில் வாழ்கின்றன.
இவை சண்டையிடுவதும் பயணம் செய்வதும் அசாதாரணமான நிகழ்வாகும், ஒருவேளை உணவிலிருந்து கிடைக்கும் ஆற்றலைச் சேமிப்பதற்கான ஒரு உத்தியாக இருக்கலாம். இருபாலினத்தவையும் 3 - 6 km2   பரப்பளவிலான தங்களுக்கான பெரிய பிரதேசத்தைப்  பராமரிக்கின்றன. ஆண் மான்கள் தங்கள் பிரதேசத்தை தன் உடலில் உள்ள வாசனை சுரப்பிளில் உள்ள சுரப்பியை செடி போன்ற பொருட்களில் தடவி உறுதிபடுத்துகின்றன. இந்த மான்களில் இடப்பெயர்ச்சி இல்லாத போக்கு வயதுக்கு ஏற்ப அதிகரிக்கிறது.
பாபா ராகவ் தாஸ் மருத்துவக் கல்லூரி
இந்திய மருத்துவக் கழகத்தால் அங்கீகரிக்கப்பட்டுள்ள இந்தக் கல்லூரி, 1972 ஆம் ஆண்டிலிருந்து இயங்கி வருகிறது.
சிவிங்கி மான்
உணவுமுறை
இடது|thumb| சிவிங்கி மான் இலைகளை உண்ணுதல் சிவிங்கி மான் புதர்களின் இலைகள் மற்றும் மரங்கள், தளிர்கள், செடிகள், பூக்கள் மற்றும் பழங்களை உண்கிறது. அது தன் பின்னங்கால்களில் நிமிர்ந்து நின்று கழுத்தை நீட்டுவதன் மூலம் மற்ற கேணல்கள் எனப்படும் வனப்புமிக்க சிறுமான்கள் மற்றும் மறிமான்களை விட உயரமான கிளைகளில் உள்ளவற்றை எட்ட முடியும்; இது தரையில் இருந்து 2 மீ (6 அடி 7 அங்குலம்) உயரத்தை அடைய உதவுகிறது. இதனால் வறட்சியின் போதும் பசுமையான தாவரங்கள் உணவாக கிடைக்கின்றன. இதற்கு அமைந்துள்ள கூர்மையான வாய் முட்கள் நிறைந்த தாவரங்களிலிருந்து இலைகளைப் பிரித்தெடுத்து உண்ண உதவுகிறது. சிவிங்கி மான்களுக்கு அவ்வப்போது தண்ணீர் குடிக்கவேண்டிய அவசியமில்லை. இந்த மான்களை வேட்டையாடுபவைகளில் முக்கியமானவையாக ஆப்பிரிக்க காட்டு நாய்கள், சிவிங்கிப்புலிகள், கழுதைப்புலிகள், சிங்கங்கள், சிறுத்தைகள் போன்றவை உள்ளன.
பாபா ராகவ் தாஸ் மருத்துவக் கல்லூரி
பாபா ராகவ் தாஸ் மருத்துவக் கல்லூரியின் அங்கமாக கோரக்பூர் அரசு மருத்துவமனை உள்ளது.
சிவிங்கி மான்
இனப்பெருக்கம்
சிவிங்கி மான்கள் ஆண்டு முழுவதும் இனப்பெருக்கம் செயக்கூடியன. பெண் மான்கள் சுமார் ஒரு ஆண்டில் பாலியல் முதிர்ச்சி அடைகிறன. அதேசமயம் ஆண் மான்கள் 1.5 வருடங்களில் பாலியல் முதிர்ச்சி அடைகிறன. இருப்பினும் காடுகளில் இவை ஒரு பிரதேசத்தை (ஒருவேளை 3.5 ஆண்டுகள்) தனக்கான பிரதேசமாக ஆக்கிக் கொண்டபிறகே வெற்றிகரமானதாக ஆக முடியும். சுமார் ஏழுமாத கர்ப்ப காலத்துக்கப் பிறகு இவை ஒரு குட்டியைப் பெற்றெடுக்கின்றன. குட்டிகள் பிறக்கும்போது சுமார் 3 கிலோ (7 பவுண்டுகள்) எடையுடன் இருக்கும். புளோரிடாவின் யூலியில் உள்ள ஒயிட் ஓக் கன்சர்வேஷனில் 2010 ஆம் ஆண்டு முதல் முறையாக செயற்கை விந்தூட்டல் மூலம் இந்தக் குட்டிகள் உற்பத்தி செய்யப்பட்டன. நான்கு பெண் குட்டிகள் பிறந்தன. செயற்கை கவிந்தூட்டலில் இருந்து பிறந்த இரண்டாவது தலைமுறை கன்றுகளும் உருவாக்கபட்டது. சிவிங்கி மான்கள் பிடித்து வளர்க்கப்படும் இடங்களில் பதின்மூன்று ஆண்டுகள் அல்லது அதற்கு மேல் வாழ்கின்றன. அதுவே காடுகளில் அதைவிடக் குறைவாக எட்டு ஆண்டுகள் மட்டுமே வாழ்கின்றன.
பாபா ராகவ் தாஸ் மருத்துவக் கல்லூரி
வெளியிணைப்புகள்
பகுப்பு:உத்தரப் பிரதேச மருத்துவக் கல்லூரிகள்
சிவிங்கி மான்
குறிப்புகள்
பகுப்பு:சோமாலியாவின் பாலூட்டிகள் பகுப்பு:எத்தியோப்பியாவின் பாலூட்டிகள் பகுப்பு:கென்யாவின் பாலூட்டிகள் பகுப்பு:தான்சானியாவின் பாலூட்டிகள்
2-மெத்தில்-1-பென்டனால்
2-மெத்தில்-1-பென்டனால் (2-Methyl-1-pentanol) என்பது C6H14O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 2-மெத்தில்பென்டன்-1-ஆல் என்ற ஐயுபிஏசி முறை பெயராலும் இச்சேர்மம் அழைக்கப்படுகிறது. மற்ற வேதிப்பொருட்கள் தயாரிக்கையில் ஒரு இடைநிலைப் பொருளாக இது உருவாகிறது. கரைப்பானாக பயன்படுத்தப்படுகிறது
மேற்கோள்கள்
.
பகுப்பு:ஆல்ககால் கரைப்பான்கள் பகுப்பு:எக்சனால்கள்
பிரபு (நடிகர்)
பிரபு (பிறப்பு: 25 திசம்பர் 1956) தமிழகத் திரைப்பட நடிகர் ஆவார். இவர் தமிழ், தெலுங்கு, மலையாளம், கன்னடம் உள்ளிட்ட மொழிகளில் நூற்றுக்கும் மேற்பட்ட திரைப்படங்களில் நடித்துள்ளார். இவர் நடித்தவற்றுள் தமிழ்மொழி திரைப்படங்களே அதிகம். இவர் நடிகர் திலகம் சிவாஜி கணேசனின் மகன் ஆவார். சங்கிலி திரைப்படத்தில் இருந்து நடித்துவரும் இவர் சிறந்த நடிகருக்கான தமிழக அரசின் திரைப்பட விருதை இயக்குநர் பி. வாசுவின் இயக்கத்தில் உருவான சின்னத் தம்பி திரைப்படத்திற்காகப் பெற்றார். கும்கி, அரிமா நம்பி உள்ளிட்ட திரைப்படங்களில் நடித்த நடிகர் விக்ரம் பிரபு இவரது மகனாவார்.
நடிப்பு
பெங்களூருவில் உள்ள பிஷப் காா்டன் பள்ளியில் படித்து முடித்த பிறகு, அவரது சித்தப்பா வி. சி. சண்முகம் தனது அண்ணன் சிவாஜி கணேசனின் பல திரைப்படங்களின் கால்ஷீட் மற்றும் அவர் சிவாஜியின் நடிப்பு கதாபாத்திர ஆலோசனைகள் தீர்மானித்தல் மற்றும் சிவாஜி நடிக்கும் பட தயாரிப்பு தளங்களில் அவருடன் இணைந்து நிர்வாக தயாரிப்பாளராகப் பணியாற்றினார். திரைப்படத் தயாரிப்பில் உள்ள நுணுக்கங்களை இவர் சிறந்த முறையில் தனது சித்தப்பாவிடமே கற்றார். பிரபுவின் தந்தையான நடிகர் சிவாஜி கணேசன், பிரபு திரைப்படங்களில் நடிக்க ஆரம்பத்தில் தயக்கம் காட்டினார். ஆனால் அவர் சித்தப்பா சண்முகத்தின் உறுதியான உதவியால் பிரபுவின் நடிப்புத் திறமையைப் பார்த்து பல தயாரிப்பாளர்களிடம் இருந்து புதிய திரைப்படத்தில் நடிப்பதற்கு வாய்ப்புகள் வந்தன.
வாழ்க்கைக் குறிப்பு
பிரபுவின் பெற்றோர் நடிகர் சிவாஜி கணேசன், கமலா ஆகியோருக்கு 3வது மகனாக பிறந்தாா். இவரது அண்ணன் ராம்குமார், திரைப்படத் தயாரிப்பாளராவார். இவருக்கு சாந்தி என்ற அக்காவும், தேன்மொழி என்ற ஒரு தங்கையும் உள்ளனர். இவர் புனிதா என்பவரைத் திருமணம் செய்து கொண்டார். இவர்களுக்கு விக்ரம் பிரபு, ஐஸ்வர்யா என இரு பிள்ளைகள் உள்ளனர். இவரது மகனான விக்ரம் பிரபு, 2012வது ஆண்டில் வெளியான கும்கி திரைப்படத்தின் வாயிலாக நடிகராக அறிமுகமானார்.
மேற்கோள்கள்
பகுப்பு:1956 பிறப்புகள் பகுப்பு:வாழும் நபர்கள் பகுப்பு:சென்னை நடிகர்கள் பகுப்பு:தமிழ்த் திரைப்பட நடிகர்கள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:சென்னை திரைப்படத் தயாரிப்பாளர்கள்
தார்த்தியா
தார்த்தியா அல்லது தார்த்தியம் (ஆங்கிலம்: Tortilla, எசுப்பானியம்: Tortilla, போர்த்துகீசியம்: Tortilla) எனப்படுவது சோளம் அல்லது கோதுமையிலிருந்து செய்யப்படும் ஒரு மெலிந்த உரொட்டி. எசுப்பான் நாட்டிய நாடுகாண் பயணிகள் முதன்முதலாக எசுடெக் இனத்தவர்கள் சுட்ட உரொட்டியைக் கண்டபோது அதனை தார்த்தியா என அழைத்தனர். தார்த்தியா மெக்சிகோவில் கூடுதலாக பாவனையிலில் இருந்துவந்த தார்த்தியா இப்போது வேறு இடங்களிலும் பரவத் தொடங்கியுள்ளது.
மேலும் காண்க
பகுப்பு:உணவுகள்
முப்தி முகமது சயீத்
முப்தி முகமது சயீத் (Mufti Mohammad Sayeed, मुफ़्ती मुहम्मद सईद (தேவநாகரி), مفتی محمد سید (நஸ்தலீகு)) ( சனவரி 12, 1936 - சனவரி 7, 2016 ) இந்தியாவின் ஜம்மு காஷ்மீர் மாநிலத்தைச் சேர்ந்த அரசியல்வாதி ஆவார். இவர் நவம்பர் 2, 2002 முதல் நவம்பர் 2, 2005 வரை ஜம்மு காஷ்மீர் முதலமைச்சராக இருந்துள்ளார். மீண்டும் இரண்டாம் முறையாக 2015 மார்ச்சுத் திங்கள் முதல் தேதியில் ஜம்மு காஷ்மீர் மாநில முதலமைச்சர் பதவியை ஏற்றார்.காஷ்மீர் சிக்கலுக்கான தீர்வு காண்பதில் காஷ்மீர் மக்களுடன் நிபந்தனையற்ற  உரையாடல்கள் தொடங்கப்பட வேண்டும் என வற்புறுத்துவதற்காக சூலை 1999இல் ஜம்மு காஷ்மீர் மக்களின் சனநாயக கட்சி என்ற அரசியல் கட்சியை நிறுவினார்.
வனமகன் (திரைப்படம்‌)
thumb|நடிகர் ஜெயம் ரவி வனமகன் (திரைப்படம்‌) (ஆங்கிலம்: Vanamagan) 2017ம் ஆண்டு வெளிவந்த தமிழ்த் திரைப்படம் ஆகும். ஏ. எல். விஜய் இயக்கத்தில் வெளிவந்த இத்திரைப்படத்தை, ஏ. எல். அழகப்பன் என்பவர் தாயாரித்து வெளிட்டுள்ளார். இப்படத்தில் ஜெயம் ரவி கதாநாயகனாக நடித்துள்ளார். மேலும் சாயிஷா, பிரகாஷ் ராஜ், தம்பி ராமையா, வருண், ரோபோ சங்கர் மற்றும் பலர் நடித்துள்ளனர். ஹாரிஸ் ஜெயராஜ் என்பவர் இப்படத்திற்கு இசை அமைத்துள்ளார். இந்தப் படத்தின் தயாரிப்பு 2016 செப்டம்பரில் தொடங்கியது. 23 ஜூன் 2017 அன்று வெளியிடப்பட்டது.
முப்தி முகமது சயீத்
அரசியல் வாழ்க்கை
முப்தி மொகமது சயீது அனந்தநாக்கில் பிறந்தவர். தொடக்கக் காலத்தில் வழக்கறிஞராகப் பணிபுரிந்தார். முப்தி மொகமது சயீது 1987 ஆம் ஆண்டு வரை இந்தியத் தேசியக் காங்கிரசில் இருந்தார்.பின்னர் வி.பி.சிங் தலைமையில் இருந்த கட்சியான ஜன மோர்ச்சாவில் சேர்ந்தார். 1989 இல் இந்திய நடுவண் அரசில் உள்துறை அமைச்சர் ஆனார். உள்துறை அமைச்சர் ஆன சில நாள்களில் இவருடைய மூன்றாம் மகள் ரூபையா சயீத் சில பயங்கரவாதிகளால் கடத்தப் பட்டார். அந்தப் பயங்கரவாதிகளின் கோரிக்கைக்கு ஏற்ப 5 தீவிரவாதிகளை அரசு விடுதலை செய்தது.பி.வி.நரசிம்மராவ் தலைமை அமைச்சராக இருந்தபோது இவர் காங்கிரசில் மீண்டும் சேர்ந்தார். 1999 ஆம் ஆண்டில் தம் மகள் மெகபூபா முப்தியுடன் இணைந்து ஜம்மு காஷ்மீர் மக்கள் சனநாயகக் கட்சியைத் தொடங்கினார். பாரதிய சனதா கட்சியுடன் கூட்டு சேர்ந்து ஜம்மு காஷ்மீரில் மாநில அரசின் முதல்வரானார்.
வனமகன் (திரைப்படம்‌)
வகை
சாகச படம், சண்டைப் படம், சிரிப்பு படம்.
கதை
காவ்யாவின் பெற்றோர் அவளது குழந்தை பருவத்திலேயே ஒரு விபத்து காரணமாக இறந்து விடுகின்றனர். அவர்கள் விட்டுச் சென்ற தொழில் நிறுவனத்தை அவளது தந்தையின் நண்பரான ராஜசேகர் (அவரது செல்வத்தில் மிகுந்த ஆர்வம் கொண்டவர்) கவனித்து வருகிறார். காவ்யாவும் அவரது நண்பர்களும் ஒரு புத்தாண்டை அந்தமானில் கொண்டாட திட்டமிடுகின்றனர். அங்கு அவர்கள் மிகவும் மோசமானவர்களாக நடந்துகொள்கிறார்கள். அவர்களின் செயல்களுக்காக காவலர்களிடமிருந்து தப்பிக்கும்போது, ​​காவ்யா ஓட்டிச் சென்ற வாகனம் பழங்குடி இனத்தவரான ஜாரா என்பவன் மீது மோதி அவனது தலையில் பலத்த காயம் அடைந்து விடுகிறான். காவ்யா சிறந்த சிகிச்சையை அளித்து அவரைக் காப்பாற்ற முடிவு செய்கிறாள். எனவே அவள் அவனை சென்னைக்கு அழைத்து வருகிறாள். முதலில், ஜாராவுக்கு அவளுடைய மொழி தெரியாது என்பதால் அவர்களுக்கு இடையே பல தவறான புரிதல்கள் ஏற்படுகிறது. சிறிது நாள் கழித்து, அவள் அவனைப் பயிற்றுவிக்கத் தொடங்குகிறாள். அவர்களுடைய மொழிகள் தெரியாவிட்டாலும் அவர்களுக்கு இடையே ஒரு அழகான பிணைப்பு தொடங்குகிறது. காவ்யாவின் நண்பரான விக்கி, தவறான எண்ணித்துடன் அவளை நெருங்க முயலும் போது ஜாராவால் காப்பாற்றப்படுகிறாள். காவ்யா ஜாராவுக்கு உதவ முயற்சிக்கிறாள் ஆனால் ஜாரா அந்தமானுக்கு அழைத்துச் செல்லப்படுகிறார். காவ்யாவும் அந்தமனை அடைகிறாள். இதற்கிடையில் பழங்குடியினர் வசிக்கும் காட்டினை காலி செய்து விட்டு அந்த இடத்தில் ஒரு ஜெர்மன் நிறுவனம் தொழில் தொடங்க திட்டம் தீட்டுகிறது. அந்த நிறுவனம் காவ்யாவின் பாதுகாவலர் ராசசேகருக்கு நெருக்கமாக இருக்கிறது. காவ்யாவும், ஜாராவும் காதலிக்கின்றனர். ராஜசேகர் இருவரின் காதலையும் அப்படியே ஏற்றுக் கொள்கிறார். பின்னர் என்னவாயிற்று என்பதை மீதிக் கதை சொல்கிறது.
நடிகர்கள்
ஜாராவாக (கே. வாசி) ஜெயம் ரவி
முப்தி முகமது சயீத்
மேற்சான்றுகள்
பகுப்பு:ஜம்மு காஷ்மீர் முதலமைச்சர்கள் பகுப்பு:ஜம்மு காஷ்மீர் அரசியல்வாதிகள் பகுப்பு:1936 பிறப்புகள் பகுப்பு:2016 இறப்புகள் பகுப்பு:ஜம்மு காஷ்மீர் மக்கள் பகுப்பு:இந்திய முஸ்லிம்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:12வது மக்களவை உறுப்பினர்கள்
வனமகன் (திரைப்படம்‌)
நடிகர்கள்
காவ்யாவாக சாயிஷா
புலிப்பாண்டியனாக தம்பி ராமையா
அர்ஜுனன்
ஜாராவின் தந்தையாக வேல ராமமூர்த்தி
காவ்யாவின் மாமனாக தலைவாசல் விஜய்
ரம்யாவாக ரம்யா சுப்பிரமணியன்
விசா வழங்குபவராக ஆர். எஸ். சிவாஜி
காவல் அதிகாரியாக சண்முகராஜன்
மைக்கேல் ராஜ் - சாம் பால்
சூர்யபிரகாசுவாக சீனிவாசன்
தமா - மில்டன் ராஜு
ரவி வெங்கட்ராமன்
தயாரிப்பு
மதராசபட்டினம் பட வெற்றிக்குப் பிறாகு ஏ. எல். விஜய் சூர்யா முக்கிய வேடத்தில் நடிக்க ஒருத் திரைப்படம் தொடங்க எண்ணினார். சூரியா இப்படத்தின் கதையை விரும்பினார், ஆனால் பொருட்செலவு காரணமாக தொடர இயலவில்லை. பின்னர் நவம்பர் 2015 இல், இயக்குநர் ஏ. எல். விஜய் ஜெயம் ரவிமுக்கிய கதாபாத்திரத்தில் நடிக்க இத்திரைப்படத்தை இயக்குவதாக அறிவித்தார். தனது மற்ற படங்கள் நிறைவடைந்ததைத் தொடர்ந்து, இருவரும் 2016 ஆம் ஆண்டின் நடுப்பகுதியில் இந்த திட்டத்தின் பணிகளைத் தொடங்குவதாக நடிகர் ஜெயம் ரவி உறுதிப்படுத்தினார். இந்தப் படம் குமரிக்கண்டம் என்ற ஒரு இழந்த ராச்சியத்திலிருந்து தப்பிக்கும் ஒரு மனிதனைப் பற்றியது என்று தெரிவிக்கப்பட்டது மே 2016 ன் பிள்பகுதியில்ல, இந்த திட்டம் தொடங்கும் என்பதை விஜய் உறுதிப்படுத்தினார். மேலும் இந்தத் திரைப்படம் அந்தமான் தீவுகளில் விரிவாக படமாக்கப்படும் என்பதை வெளிப்படுத்தியது. இசையமைப்பாளர் ஹாரிஸ் ஜயராஜ் மற்றும் ஒளிப்பதிவாளர் திரு ஆக்யோரும் இத்திட்டத்தில் இணைந்தனர்.
பின்னர் செப்டம்பர் 2016 இல் சென்னையில் இப்படத்தின் தயாரிப்பு தொடங்கப்பட்டது. சாயிஷா படத்தில் முன்னணி பெண் பாத்திரத்தில் நடிக்க ஒப்பந்தமானார். இதன் மூலம் தமிழ்ப் படத்தில் அறிமுகமானார். சஞ்சய் பாரதி மற்றும் வருண் ஆகியோரும் இப்படத்தில் நடிக்க ஒப்பந்தம் செய்யப்பட்டனர். நடிகர் ஜெயம் ரவி கதாநாயகியின் மீது காதல் கொள்வது போல நடிப்பார் என்பதையும், நகரத்திற்கு வந்துவிடும் ஒரு பழங்குடி மனிதனை ஜெயம் ரவி சித்தரிப்பார் என்பதையும் அறிவித்தனர். படத்தின் முன்னோட்டம் அதிகாரப்பூர்வமாக 6 பிப்ரவரி 2017 அன்று வெளியிடப்பட்டது. முன்னோட்டத்தில் இடம் பெற்ற ஆப்பிரிக்க பழங்குடியின பின்னணி இசை நல்ல வரவேற்பைப் பெற்றது.
வெளியீடு
ஆரம்பத்தில் படத்தின் வெளியீட்டு தேதி 19 மே 2017 அன்று நிர்ணயிக்கப்பட்டது. 30 மே 2017 அன்று திரைப்படத் துறை வேலைநிறுத்தம் அறிவிக்கப்பட்டதால், தயாரிப்பாளர்கள் திரையரங்கு வெளியீட்டை 23 ஜூன் 2017 க்கு ஒத்திவைத்தனர். படத்தின் செயற்கைக்கோள் உரிமைகள் ஜீ தமிழ் தொலைக்காட்சிக்கு விற்கப்பட்டன. ."
ஒலிப்பதிவு
இந்தப் படத்தின் ஒலிப்பதிவினை ஹாரிஸ் ஜயராஜ் மேற்கொண்டார். இயக்குனர் ஏ. எல். விஜய்யுடனான அவரது முதல் படமாகும்.மேலும் நடிகர் ஜெயம் ரவியுடன் தாம் தூம் மற்றும் எங்கேயும் காதல் ஆகிய படங்களுக்குப் பின்னர் இணைந்த மூன்றாவது படமாகும். இது இசையமைப்பாளராக ஹாரிஸ் ஜயராஜின் 50 வது படம் ஆகும். முழுமையான இசைத் தொகுப்பு 22 ஏப்ரல் 2017 அன்று வெளியிடப்பட்டது.
வெளி இணைப்புகள்
பகுப்பு:இந்தியத் திரைப்படங்கள் பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள் பகுப்பு:ஜெயம் ரவி நடித்த திரைப்படங்கள் பகுப்பு:சாயிஷா நடித்த திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:தம்பி ராமையா நடித்த திரைப்படங்கள்
கலயாத்
மக்கள்தொகை
கடந்த 2001 இந்திய மக்கள் தொகை கணக்கெடுப்பின்படி, கலயாத் நகரின் மக்கள் தொகை 16,747 ஆகும். மக்கள் தொகையில் ஆண்கள் 53% மற்றும் பெண்கள் 47% ஆக உள்ளனர்.. கலயாத்தின் சராசரி கல்வியறிவு விகிதம் 70% ஆகும், இது தேசிய சராசரியான 74.04% ஐ விடக் குறைவு: ஆண்களின் கல்வியறிவு 70%, பெண்களின் கல்வியறிவு 65%. கலயாத்தில், 17% மக்கள் 0–6 வயதுக்குட்பட்டவர்கள் என்று அறியப்படுகிறது.
மேற்கோள்கள்
பகுப்பு:அரியானாவின் புவியியல்
பிள்ளாநல்லூர்
பிள்ளாநல்லூர் (ஆங்கிலம்:Pillanallur), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் இராசிபுரம் வட்டத்தில் இருக்கும் ஒரு பேரூராட்சி ஆகும். இப்பேரூராட்சி விசைத்தறி மற்றும் நெசவுத் தொழில் மிகுந்த பகுதியாகும்.
அமைவிடம்
பிள்ளாநல்லூர் பேரூராட்சிக்கு தெற்கில் நாமக்கல் 21 கிமீ; கிழக்கில் இராசிபுரம் 8 கிமீ; வடக்கில் சேலம் 28 கிமீ மற்றும்  மேற்கில் திருச்செங்கோடு 32 கிமீ தொலைவில் உள்ளது.
பேரூராட்சியின் அமைப்பு
4.66 சகிமீ பரப்பும், 15 பேரூராட்சி மன்ற உறுப்பினர்களையும், 20 தெருக்களையும் கொண்ட இப்பேரூராட்சி இராசிபுரம்   (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி    3,127  வீடுகளும், 11,181 மக்கள்தொகையும் கொண்டது.
ஆதாரங்கள்
பகுப்பு:நாமக்கல் மாவட்டத்தில் உள்ள பேரூராட்சிகள்